ลงทะเบียนเราไม่ทิ้งกัน มีปุ่มอุทธรณ์สัปดาห์หน้า เยียวยาคนไม่ได้สิทธิ์รับ 5 พัน
คลัง เปิดให้คนไม่ผ่านเกณฑ์ 5 ล้านคนอุทธรณ์สัปดาห์หน้า ผ่านเว็บไซต์ เราไม่ทิ้งกัน เยียวยาคนไม่ได้สิทธิ์รับ 5 พัน ยันระบบตรวจสอบรับเงินมีมาตรฐานเมื่อวันที่ 13 เม.ย. 63 นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) กล่าวว่า กระทรวงการคลังกำลังเร่งตรวจสอบผู้ลงทะเบียนรับเงินเยียวยา 5000 บาทให้แล้วเสร็จภายในสัปดาห์นี้ โดยขณะนี้ล่าสุดมีผู้ลงทะเบียนจำนวน 27 ล้านคน หลังจากนั้นจะเปิดให้กลุ่มที่ไม่ผ่านเกณฑ์กว่า 5 ล้านคนยื่นอุทธรณ์ ผ่าน www.เราไม่ทิ้งกัน.com โดยจะเพิ่มปุ่มให้อุทธรณ์บนเว็บไซต์ให้ในสัปดาห์หน้าอย่างไรก็ตาม ขณะนี้รับทราบข้อมูลวิพากษ์วิจารณ์ในโลกออนไลน์ทั้งในกรณีระบุว่าไม่เป็นเกษตรกรแล้วตัดทิ้ง รวมถึงกรณีถูกระบบว่าเป็นผู้ประกอบการแล้ว จึงขอให้ผู้ลงทะเบียนเตรียมข้อมูลไว้ เพื่อประกอบการยื่นอุทธรณ์ยืนยันว่าระบบการตรวจสอบของกระทรวงการคลัง ผ่านระบบเอไอนั้น ไม่ได้มั่วอย่างแน่นอน กระทรวงการคลังไม่ได้กำหนดว่าใครจะเป็นเกษตรกร เป็นเจ้าของกิจการ หรือเป็นนักศึกษา เพื่อไม่ให้เงินเยียวยา แต่เป็นเพราะระบบตรวจสอบเจอในฐานข้อมูลของหน่วยงานต่างๆ ดังนั้นยืนยันว่าระบบที่วางไว้นั้นมีมาตรฐาน และพร้อมเปิดให้กลุ่มคนที่ไม่ผ่านเกณฑ์อุทธรณ์ผลการพิจารณานายลวรณ กล่าวว่า กรณีมีการส่งข้อความกลุ่มผู้ลงทะเบียนรับเงินเยียวยา 5000 บาท ผ่าน www.เราไม่ทิ้งกัน.com ถูกระบุว่าไม่ผ่านเกณฑ์เพราะเป็นเกษตรกร หรือผู้ประกอบการนั้น ในส่วนเกษตรกรแม้เจ้าตัวบอกว่าไม่ได้ไปลงทะเบียนไว้ แต่การลงทะเบียนเกษตรกรโดยกระทรวงเกษตรและสหกรณ์ หัวหน้าครอบครัวเป็นคนไปลงทะเบียน ซึ่งมีการระบุชื่อคนในครอบครัวทำให้ระบบคัดกรองตีความว่าเป็นเกษตรกร ซึ่งในกรณีนี้กำลังดูว่ามีทางออกในการช่วยเหลืออย่างไร เช่น ไปเอาชื่อออกจากครอบครัวเกษตรกรได้หรือไม่ เป็นต้น ซึ่งคงต้องหารือกับกระทรวงเกษตรฯ ก่อนส่วนที่ระบุว่าเป็นเจ้าของกิจการ เช่น ร้านเสริมสวย ร้านขายสินค้า ในตลาด แต่ไม่ได้รับการช่วยเหลือเพราะถูกระบุว่าเป็นเจ้าของกิจการนั้น พบว่ากลุ่มนี้มีรายได้สูงมากเกินร้านค้ารายย่อยทั่วไป และมีรายได้สูงกว่าแรงงานปกติ ระบบจึงประเมินว่าเป็นเจ้าของกิจการ ซึ่งสามารถไปขอความช่วยเหลือด้านอื่น เช่น ด้านภาษีกับกรมสรรพากร สินเชื่อดอกเบี้ยต่ำ (ซอฟต์โลน) จากธนาคารทั่วไปได้ ส่วนหากมั่นใจว่าเป็นลูกจ้าง และร้านค้ารายย่อย ให้ยื่นอุทธรณ์ต่อกระทรวงการคลังได้สำหรับมัคคุเทศก์ ที่เรียนหนังสือแล้วไม่ได้รับเงินเยียวยานั้น กระทรวงการคลังอิงฐานข้อมูลกับกระทรวงศึกษาธิการ ขณะนี้กำลังพิจารณาว่ากรณีนักศึกษาเรียนภาคค่ำ หรือเสาร์อาทิตย์ แต่ต้องทำงานเป็นหลัก และแบ่งเวลามาเรียนนั้นจะช่วยเหลืออย่างไร
คลัง เปิดให้คนไม่ผ่านเกณฑ์ 5 ล้านคนอุทธรณ์สัปดาห์หน้า ผ่านเว็บไซต์ เราไม่ทิ้งกัน เยียวยาคนไม่ได้สิทธิ์รับ 5 พัน ยันระบบตรวจสอบรับเงินมีมาตรฐาน
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,วิธีรับเงิน5000,โควิด-19,ข่าวทั่วไป